 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቅልውላው ትግራይ ሓሙሽተ ኣብ ቀይዲ ዝኣተዉ ላዕለዎት መራሕቲ ህወሓት ነበር 13 ጥሪ 2021 ምንጪ ስእሊ, bbcFana ብ4 ሕዳር 2020 ኣብ ትግራይ ወተሃደራዊ ግጭት ድሕሪ ምውልዑ ናይቲ ኲናት ቀንዲ ተሓተቲዮም ተባሂሎም ክእሰሩ ካብ ዝተወሰነሎም ፖለቲካውን ወተሃደራውን መራሕቲ ትግራይ ሓደ ስብሓት ነጋ እዩ ኣቶ ስብሓት ኣቐዲሙ ምስ ቢቢሲ ኣብ ዝገበሮ ቃለመሕትት ደጋፊ ህወሓት እምበር ኣባል ናይቲ ውድብ ከም ዘይኮነ ተዛሪቡ ነይሩ እቲ ወዲ 86 ዓመት ካብ ማእከል ስትራቴጂካዊ ጉዳያት ወጻኢ ዝተባህለ መጽናዕታዊ ትካል ኣብ 2018 ብጥሮታ ድሕሪ ምውጽኡ ኣብ ዝኾነ መንግስታዊ ሓላፍነት ኣይነበረን ይኹንምበር ኣብ ልዕሊ ቀዳማይ ሚኒስትር ኣብዪ ኣሕመድን መንግስቱን ሓያል ነቔፌታ ከስምዑ ካብ ሞንጎ ዘስምዑ ፖለቲከኛታት ሓደ ኮይኑ ምጽንሑ ይፍለጥ እቲ ካብ መስፍናዊ ቤተሰብ ዝተወለደ ስብሓት ነጋ መምህር ሰራሕተኛ መንግስቲን ተጋዳላይን ዝነበረ ኮይኑ ሓደ ካብ መስረቲ ውድብ ህወሓት ብምዃን ን10 ዓመታት ብኣቦመንበርነት ክመርሖ ጸኒሑ ድሕሪ ምድምሳስ ስርዓት ደርግ ኣብ ዝነበረ ኣስታት 28 ዓመታት ድማ ኣብ ገዛኢ ሰልፊ ኢህወዴግን መንግስቲ ኢትዮጵያን ዓቢ ጽልዋን ተሰማዕነትን ነይሩዎ ብዘይካዚ ኣብ ፖሊሲ ጉዳያት ወጻኢን ቁጠባታ ሃገርን ዓቢ ኣገዳስነት ዘለዎም ትካላትውን መሪሑ ነባር ተጋዳላይ ህወሓት ኣቦይ ስብሓት ነጋ መንዩ? 